ສະຫະລັດ ປະສົບຄວາມສຳເລັດ ໃນການ ທົດລອງ ລະບົບປ້ອງກັນ ລູກສອນໄຟ
ລູກສອນໄຟລູກທີສອງ ໄດ້ຍິງໃສ່ ລູກສອນໄຟ ລູກທຳອິດ ດ້ວຍ​ຄວາມ​ສຳເລັດຜົນ ເທິງມະຫາສະໝຸດ ​ໂດຍ​ໄດ້ທຳລາຍ ລູກ​ສອນ​ໄຟ​ດັ່ງກ່າວ ຢູ່ກາງອາກາດ.
ທຳນຽບຫ້າແຈກ່າວວ່າ ການທົດລອງປ້ອງກັນລູກສອນໄຟຄັ້ງທຳອິດຂອງຕົນ ທີ່ປະກອບ ມີລູກສອນໄຟຂີປະນາວຸດຂ້າມທະວີບ ແມ່ນໄດ້ປະສົບຄວາມສຳເລັດ ພົນເຮືອໂທ Jim Syring ຈາກອົງການປ້ອງກັນລູກສອນໄຟໄດ້ກ່າວວ່າ ການທົດລອງໃນວັນອັງຄານວານນີ້ ແມ່ນພົວພັນກັບການຍິງລູກສອນໄຟສອງລູກແຍກ ກັນ ການຈຳລອງການໂຈມຕີໂດຍລູກສອນໄຟຂີປະນາວຸດຂ້າມທະວີບ ໄດ້ຖືກຍິງຂຶ້ນຈາກ ເກາະນ້ອຍໆໃນມະຫາສະໝຸດປາຊີຟິກ, ໃນຂະນະທີ່ລູກສອນໄຟລູກທີສອງໄດ້ຖືກຍິງ ຂຶ້ນຈາກຖານທັບອາກາດ Vandenberg ໃນລັດ ຄາລິຟໍເນຍ ເພື່ອສະກັດມັນ ລູກສອນໄຟລູກທີສອງ ໄດ້ຍິງຖືກລູກສອນໄຟລູກທຳອິດດ້ວຍຄວາມສຳເລັດຜົນເທິງ ມະຫາສະໝຸດ ໂດຍໄດ້ທຳລາຍລູກສອນໄຟດັ່ງກ່າວຢູ່ກາງອາກາດ ອະດີດເຈົ້າໜ້າທີ່ສືບລັບກອງທັບອາກາດ ສະຫະລັດ ແລະ ທີ່ປຶກສາການຄຸ້ມຄອງວິກິດ ການຄົນປັດຈຸບັນ ທ່ານ Cedric Leighton ໄດ້ກ່າວຕໍ່ວີໂອເອວ່າ ທ່ານ Leighton ໄດ້ກ່າວວ່າ ລະບົບດັ່ງກ່າວເຄີຍມີປະຫວັດທີ່ເປັນບັນຫາ ແລະ ມີປະ ສິດທິຜົນປະມານ 50 ຫາ 55 ເປີເຊັນ ທ່ານເວົ້າວ່າ ການທົດລອງຂອງສະຫະລັດ ມີຂຶ້ນຫລັງຈາກເກົາຫຼີເໜືອໄດ້ຍິງທົດລອງລູກສອນໄຟ ຂ້າມຂີປະນາວຸດໄລຍະໃກ້ລູກນຶ່ງ ໃນວັນຈັນທີ່ຜ່ານມາ ຊຶ່ງເກົາຫລີເໜືອປະກາດວ່າ ປະ ສົບກັບຄວາມສຳເລັດ ລູກສອນໄຟຂອງ ເກົາຫຼີເໜືອ ໄດ້ຕົກໃສ່ທະເລ ຍີ່ປຸ່ນ ໃນເຂດທີ່ຮູ້ກັນວ່າ ເປັນເຂດເສດ ຖະກິດພິເສດຂອງ ຍີ່ປຸ່ນ ຊຶ່ງໄດ້ສ້າງຄວາມໂກດແຄ້ນໃຫ້ແກ່ ຍີ່ປຸ່ນ